Cod roșu de vijelie în Constanța. Un turist este căutat în larg, în Mamaia Nord.
Administrația Națională de Meteorologie (ANM) a emis, marți, o avertizare cod roșu de vijelii și grindină. ISU Constanța a primit un apel prin 112 pentru că o persoană se află în larg, în zona Mamaia Nord. Codul roșu este în vigoare până la ora 18.00.
Codul roșu se manifestă în localitățile 23 August, Limanu, Albești, Pecineaga, Comana și Mangalia, din județul Constanța.Se vor semnala averse torențiale ce vor cumula 35-45 l/mp – în zonă, în ultima oră s-au acumulat cantități de apă de 40 – 50 l/mp, frecvente descărcări electrice, grindină de dimensiuni medii și mari și vijelie puternică.O persoană se află în larg, în Mamaia NordISU Constanța anunță că în urmă cu puțin timp s-a primit un apel pe 112 prin care se sesizează că o persoană se află în larg, în Marea Neagră, în zona Mamaia Nord. Un echipaj SMURD, scafandrii și o ambarcațiune ARSVOM intervin la fața locului.Până la ora transmiterii știrii, nu există informații sau sesizare de la vreo rudă sau prieten care să anunțe dispariția vreunei persoane în mare.